شەفەق
نیوز/ لە پارێزگای زیقار، ئمڕوو شەممە، دەسکریا هەڵمەت نیشتمانی ئەرا رزگارکردن ئەهوار
باشوور پارێزگاگە لە هشکەوبوین تەواوی.
پەیامنێر ئاژانس شەفەق نيوز وت: هەڵمەت نیشتمانی
ئەرا رزگارکردن ئەهوار لە هشکەوبوین تەواوی وەگەرد وسیانیگ ناڕەزایی لەناوڕاس ناوچەگە
 لە ئەهوار قەزای چبایش ک وە تەواوی هشکەو بویە
دەسوەپی کرد.
دیاری
کرد ک رێکخەرەیل وسیان ناڕەزاییەگە دروشمەیلیگ بەرزەو کردن، گرنگتریان: "وەردوامکردن
ئەهوار ئامانجیگە رەوشتی و کەلتوری و شارستانی" و "ئەهوار دەروازەی ئەوزەڵکردن
و رەنگینیە.. ژیانی قورتار بکەن" و "هشکەوکردن ئەهوار لە دەسەڵات دیکتاتۆریەتە
و بەد وەڕیەوبردن لە بەدی کارەساتەیل سەردەمە".
پەیامنێر
ئاژانسمان وتیش: ناڕەزاییەیل ئیجا چینە ناو کۆڕیگ گفتوگۆ لەناو یەکیگ لە دیوەخانەیل
سۆمەری لە ئەهوار، و لەناوی داوای مقەیەتیکردن ئەهوار لە هشکەوبوین کردن، و ئەوانەگ
لەناوی داکاسیانە خوەیان نەوەیل سۆمەریەیلن، و
مقەیەتیکردنیان ئەرک حکومەت فیدراڵی و ناوخوەییە.
